KARAMAZOV-II-WEB	Ena mia joenesa, de temps de memòria perduda, lèu quaranta ans a, eth pair Anfim e jo recorrérem tota era Rus en tot quectar caritat entath monastèri, e ua net que hérem jadilha ena arriba d'un gran arriu navigable en companhia d'uns pescaires; damb eri que i auie un joen agradiu, un campanhard qu'aparentaue uns dètz-e-ueit ans; qu'ère esdegat per arribar, londeman, ath sòn trebalh: remolcar en tot tirassar dera tira, era barca d'uns mercadèrs.